Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 607

5. A szakmai vizsgán számon kérhetõ feladatok a szint megjelölésével Az írásbeli vizsga tartalma: Az írásbeli vizsgarészen a vizsgázók a IV. 2. pontban szereplõ tantárgyakból központilag összeállított komplex feladatsort oldanak meg. A feladatok fõleg elméleti tudást kérnek számon (fogalommeghatározás, teszt, esszé...). A szóbeli vizsga tartalma: A szóbeli vizsgarészen a vizsgázó a IV. 2. pontban szereplõ tantárgyakból összeállított komplex tétel alapján ad számot tudásáról A tétel egy a magyarországi gyakorlatra jellemzõ külkereskedelmi ügylet teljes bemutatását jelenti, annak földrajzi, marketing jellemzésével, üzletkötési és lebonyolítási feladataival. A vizsgázó feleletében ki kell térjen az ügylet jogi hátterére és a kapcsolódó okmányokra. A gyakorlati vizsga tartalma: A gyakorlati vizsgarész a IV.2. pontban szereplõ tantárgyak anyagát magába foglaló komplex feladat megoldása. Ez kiterjed: — az adott üzleti esemény értelmezésére, jellemzésére, — az eseménnyel kapcsolatban kérdések és feladatok megoldására, — okmányok értelmezésére, kitöltésére, — az üzleti esemény rövid értékelésére.

Source: https://magyarkozlony.hu/hivatalos-lapok/b5a40a447e90d106a60c67414a037b6e3e3cc789/dokumentumok/6f9c43cdf2f154f2dbc7d9ac93814d5168a00b71/letoltes